OpenLLM-France/wikimedia huggingface dataset:
# While You Were Sleeping (sèrie de televisió del 2017)

While You Were Sleeping (Hangul: 당신이 잠든 사이에; RR: Dangsini jamdeun saie) és una sèrie de televisió de Corea del Sud de 2017 protagonitzada per Lee Jong-suk, Bae Suzy, Jung Hae-in, Lee Sang-yeob i Ko Sung-hee. Composta per setze capítols distribuïts en 32 episodis, aquesta sèrie de televisió legal-fantasia se centra en la vida de tres joves: un reporter de camp, un fiscal i un oficial de policia que han adquirit la capacitat de preveure futurs esdeveniments a través dels seus somnis.
La sèrie està dirigida per Oh Choong-hwan i escrita per Park Hye-ryun. Es va transmetre a SBS del 27 de setembre al 16 de novembre de 2017 els dimecres i els dijous a la franja horària de les 22:00 (KST).

## Referències

* ↑ «[단독 '닥터스' 오충환 PD, '이종석-수지' 손잡고 차기작 – 한국스포츠경제]» (en coreà). Spor Biz.
* ↑ «Suzy, Lee Jong-suk to star in new SBS series». The Korea Herald, 28-11-2016.
* ↑ «‘While You Were Sleeping’ to premiere in late September». Kpop Herald, 07-06-2017.
* ↑ «Lee Jong-suk, Su-zy to Star in New TV Series This Fall». The Chosun Ilbo, 05-08-2017.
# Lisímac

Lisímac és el nom dels següents personatges:
* Lisímac d'Atenes, ciutadà atenenc subvencionat
* Lisímac (príncep), fill de Lisímac de Tràcia i d'Arsinoe
* Lisímac d'Egipte (s. III aC), fill de Ptolemeu II Filadelf i d'Arsinoe
* Lisímac (militar) militar selèucida
* Lisímac de Tràcia (c. 350 aC - 281 aC), rei de Tràcia i de Macedònia
* Lisímac de Beòcia, poeta còmic grec
* Lisímac d'Acarnània, tutor d'Alexandre el Gran
* Lisímac (tutor d'Àtal), tutor del rei Àtal de Pèrgam
* Lisímac d'Alexandria, gramàtic grecoegipci
* Lisímac de Cos, metge grec
# Susana Guasch Llovensà

Susana Guasch Llovensà (n. Barcelona, 27 de març de 1979) és una periodista i presentadora catalana de la cadena de televisió La Sexta i Antena 3.

## Biografia

Filla del també periodista Tomás Guasch, va començar la seva carrera professional a l'edat de 19 anys al periòdic Blanc-i-Blau durant dos anys. D'aquí va saltar a la ràdio, Ràdio Estel, durant tres anys seguint la informació del Futbol Club Barcelona i el Reial Club Deportiu Espanyol de Barcelona.
Es va desplaçar a Madrid per fer a la Cadena SER la seva última beca abans de llicenciar-se. Després va passar a la televisió amb Real Madrid TV, de la mà d'Antonio García Ferreras, que més tard la va fitxar per LaSexta.
Va cobrir la Copa del Món de Futbol de 2006, on va realitzar els comentaris a peu de camp en els partits de la selecció espanyola i les entrevistes amb els jugadors després dels partits. Un mes després es va traslladar al Japó per cobrir el Campionat Mundial de Bàsquet de 2006 on Espanya va aconseguir l'or per primera vegada en la seva història. També va estar en el Campionat Europeu de Bàsquet Masculí de 2007, realitzant entrevistes en la llotja d'autoritats. Durant un temps, va narrar els partits en la Central de Dades de Minut i Resultat. Solia locutar el partit del Reial Madrid.
Des de la temporada 2006/07 viatja als estadis on La Sexta ofereix el partit dels dissabtes a les 22:00h i exerceix labors de comentarista des del peu de camp. També realitza una entrevista al final del partit a un jugador. Durant la prèvia repassa les alineacions i fa entrevistes. Va ser l'encarregada de cobrir l'Eurocopa de Polònia i Ucraïna, on la selecció espanyola de futbol es va alçar amb el títol. Des d'abril de 2010 condueix també el programa La Sexta Deportes en La Sexta.
Des de novembre de 2013 i fins a març de 2014, també col·laborà al nou programa de les sobretaules de La Sexta, Zapeando presentat per Frank Blanco. Encara que finalment a causa del seu intens treball en la redacció d'esports i la seva maternitat va deixar el programa.
Presenta La Sexta Deportes des de 2010 a les 21h. I és la cara a peu de camp de la Champions en Antena 3. S'encarrega de les notícies, retransmissió i entrevistes.
L'agost de 2016 fitxa com a col·laboradora per al nou programa que dirigeix Juanma Castaño, El Partidazo de Cope. Susana ha passat ja per les tres grans emissores nacionals: Cadena SER com a becària, Onda Cero i Cope com a comentarista esportiva.
El 14 de setembre de 2012 es va casar amb el periodista esportiu de COPE, Carlos Vanaclocha.

## Referències

* ↑ «Susana Guasch». elEconomista.es, 30-10-2023. [Consulta: gener 2024].
* ↑ SONIDO GUASCH! (entrevista a Susana Guasch) Trouro Blaugrana.
* ↑ Susana Guasch: Boda con Carlos Vanaclocha llena de famosos
# Nicola Delita

Nicola Delita era una discogràfica independent especialitzada en reggae, fundada l'any 1978 a Jamaica. Per a la gravació, utilitzaren els estudis de Harry J (Kingston, Jamaica) i Joe Gibbs (Kingston, Jamaica).

## Publicacions

* Big Youth - Reggae Gi Dem Dub (1978)
* Big Youth - Isaiah First Prophet of Old (1978)
* Big Youth - Progress (1979)
# Melquisedec

Melquisedec (מַלְכִּי־צֶדֶק / מַלְכִּי־צָדֶק, hebreu estàndard Malki-ẓédeq / Malki-ẓádeq, hebreu tibaria Malkî-ṣéḏeq / Malkî-ṣāḏeq), en l'Antic Testament, és un notable summe sacerdot, profeta i líder que va viure després del Diluvi i durant els temps d'Abraham. Se l'anomenà rei de Salem (Jerusalem), Rei de pau, Rei de justícia (el significat hebreu del vocable Melquisedec) i sacerdot del Déu Altíssim.

## Sacerdot i rei

Melquisedec és el sacerdot receptor del primer delme registrat en la Bíblia, donat per Abraham i el primer sacerdot-rei. Aquesta doble funció que més tard fou prohibida per Déu, com consta en el Llibre dels Nombres.
| « | "Les funcions sacerdotals, deixa-les a càrrec de Aarón i els seus fills. Si algú, sense ser sacerdot s'atreveix a exercir-les, morirà." | » |
Aquest manament presenta una contradicció, perquè hi ha un summe sacerdot a qui Abraham entregà el delme, Melquisedec. Igual passa amb Jesús com sacerdot a la manera de Melquisedec. El sacerdoci de Jesús és comparat amb el de Melquisedec en Hebreus 6:20.

## Textos gnòstics

Melquisedec és el títol del primer escrit del còdex IX de Nag Hammadi (NH IX 1-27). És un text escrit en llengua copta que presenta notables llacunes, escrit originalment en grec, probablement a Egipte durant el segle iii.
El text reflecteix una mescla dels costums jueus, cristians i gnòstics, la seva presentació de Melquisedec és un bon exemple, no és sols l'ancià "Sacerdot del Déu Altíssim", com en l'Antic Testament, sinó que també apareix com "Summe Sacerdot" escatològic i guerrer "sagrat".
Per les seves referències cristològiques, la seva oposició al docetisme, i la seva exegesi sorprenent de la carta als hebreus, aquest tractat representa una mostra cristianitzant dels setians gnòstics. El seu contingut és coherent, i malgrat la seva aparença apocalíptica, és essencialment litúrgic i orientat a la comunitat.
Melquisedec es presenta tan etern com el seu sacerdoci. Ha estat en el món des del principi del temps, i si quedarà fins al final. És el primer graó en l'escala que ascens les ànimes il·luminades.

## Papir 11Q13 de la Mar Morta

El Papir 11Q13 (11QMelch) és un fragment (que pot ser de finals del segle ii o començament del segle i aC), d'un text sobre Melquisedec que es troba a la Cova 11 a Qumran, Israel i que comprèn part dels Manuscrits de la mar Morta. En aquest text escatològic, Melquisedec és vist com un àngel o ésser diví i amb títols hebreus com Elohim que s'apliquen a ell. Segons aquest text, Melquisedec proclama el "Dia de l'Expiació". També jutjarà als pobles.

## Enllaços externs

* Melquisedec: ¿Humà o Diví? Arxivat 2009-02-04 a Wayback Machine.
* Les tradicions sobre Melquisedec en els manuscrits de Qumran Arxivat 2008-04-20 a Wayback Machine.
* Melquisedec en el Llibre de Urantia Arxivat 2009-01-27 a Wayback Machine.

## Referències

* ↑ Gènesi 14:17-20
* ↑ Nombres 3:10
* ↑ Wise, Abegg, Cook, 1996, "Manuscrits de la mar Morta".
Viccionari
# Districte de Narbona

El districte de Narbona és una sotsdivisió administrativa (anomenada arrondissement o sotsprefectura) del departament de l'Aude, a la regió d'Occitània (França), amb 122.000 habitants i 82 municipis.

## Cantons

Es divideix en nou cantons (en primer terme el nom occità; entre parèntesis, el nom oficial francès):
* Corçan (Cantó de Corsan)
* Durban de las Corbièras (Durban de las Corbièras)
* Ginestars (Cantó de Ginestars)
* Lesinhan de las Corbièras (Cantó de Lesinhan de las Corbièras)
* Narbona Est (Cantó de Narbona-Est)
* Narbona Oest (Cantó de Narbona-Oest)
* Narbona Sud (Cantó de Narbona-Sud)
* Sijan (Cantó de Sijan)
* Tuishan (Cantó de Tuchan)

## Vegeu també

* Llista de monuments del districte de Narbona
# Kitna (cràter)

Kitna és un cràter d'impacte en el planeta Venus de 15,3 km de diàmetre. Porta el nom d'un antropònim kamtxatka, i el seu nom va ser aprovat per la Unió Astronòmica Internacional el 1994.

## Referències

* ↑ «Kitna». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Metro d'Almati

El Metro d'Almati (rus:Алматинский метрополитен) es troba a la ciutat d'Almati, al Kazakhstan, i és totalment automatitzat. Serà el sistema de rails automatitzats més llarg del món. Amb la inauguració de la línia Vermella l'1 de desembre de 2011, després de més de 23 anys de construcció, el sistema es va convertir en el segon metro de l'Àsia central, després del Metro de Taixkent, a l'Uzbekistan.

## Referències

* ↑ Kava, Alexander «Presidential opening for Almaty metro extension». International Railway Journal, 20-04-2015.

## Enllaços externs

* Metro d'Almati Mapa de pistes Arxivat 2016-03-03 a Wayback Machine.
* UrbanRail al Metro d'Almati Arxivat 2012-07-17 at Archive.is
* Subways.net Metro d'Almati Arxivat 2019-07-29 a Wayback Machine.
# Temporada 1984-1985 de la Unió Esportiva Sant Andreu

Dades de la Temporada 1984-1985 de la UE Sant Andreu.

## Partits
### Lliga (Tercera)

* Tercera divisió, grup 5è: primera posició. Disputa la promoció d'ascens a Segona B.

#### Segona volta
### Promoció d'ascens a Segona B
#### Semifinal

El Sant Andreu queda eliminat i continua un any més a Tercera.

## Referències

* ↑ Aquest partit, inicialment previst el 6 de gener de 1985, es va ajornar per la neu caiguda a la capital de l'Alt Penedès.
* ↑ Aquest partit, inicialment previst el 13 de gener de 1985, es va ajornar per la neu caiguda a la co-capital del Vallès Occidental.

## Bibliografia

* Unió Esportiva Sant Andreu 1909-2009. Autors: Xavier Araguz, Joan Esteve, Àngel Domingo, Jordi Petit, Eduardo Quintana, Quim Terrè i Vicenç Martínez. Editorial: Ajuntament de Barcelona. ISBN 978-84-9850-175-9.
# Sant Lluc

«Sant Lluc» té aquests significats:
* Sant Lluc o Lluc (evangelista), deixeble de Pau de Tars i autor de l'Evangeli segons Lluc i dels Fets dels Apòstols
* Sant Lluc o Evangeli segons Lluc, tercer dels evangelis canònics i sinòptics
* Sant Lluc dibuixant a la Verge o La Mare de Déu de Sant Lluc, obra del pintor flamenc Rogier van der Weyden
* Edificis:
** Sant Lluc d'Anyús, església al municipi de les Valls d'Aguilar
** Sant Lluc de Girona, església al municipi de Girona
** Sant Lluc de Puig Rodon, santuari al municipi rossellonès de Paçà, a la Catalunya Nord
** Sant Lluc d'Ulldecona, temple gòtic a la vila d'Ulldecona (Montsià)
** Església de Sant Lluc Evangelista de Xest, temple al municipi de Xest, a la Foia de Bunyol (País Valencià)
* Organitzacions:
** Acadèmia de Sant Lluc
** Cercle Artístic de Sant Lluc, centre de pràctica artística i forment cultural fundat a Barcelona el 1893
** Fundació Sant Lluc Evangelista
** Gremi de Sant Lluc
# Districte de Banat del Nord

El Districte de Banat del Nord (en serbi: Севернобанатски округ / Severnobanatski okrug) és un districte de Sèrbia situat al nord-est del país. Es troba a les regions geogràfiques del Banat i de Bačka, a la província autònoma de la Voivodina. Té una població de 147.770 habitants, i la seva seu administrativa es troba a Kikinda.

## Nom

En serbi el districte es coneix com a Севернобанатски округ o Severnobanatski okrug, en croat com a Sjevernobanatski okrug, en hongarès com a Észak-bánsági körzet, en eslovac com a Severobanátsky okres, en romanès com a Districtul Banatul de Nord, i en rutè com a Сивернобанатски окрух.

## Municipis

El districte està format pels següents municipis:
* Kanjiža (hongarès: Magyarkanizsa)
* Senta (hongarès: Zenta)
* Ada (hongarès: Ada)
* Čoka (hongarès: Csóka)
* Novi Kneževac
* Kikinda

## Demografia

Segons l'últim cens oficial, de l'any 2011, el districte de Banat del Nord té 147.770 habitants. La composició ètnica del districte és la següent:
| Grup ètnic | Població | Percentatge |
| Hongaresos | 68.915 | 46,64% |
| Serbis | 63.047 | 42,67% |
| Gitanos | 4.769 | 3,23% |
| Iugoslaus | 665 | 0,45% |
| Croats | 530 | 0,36% |
| Altres | 9.844 | |
| Total | 147.770 | |

## Referències

Nota: Tot el material oficial editat pel Govern de Sèrbia és públic per llei. La informació s'ha extret de srbija.gov.rs.
# Kitkaïta

La kitkaïta és un mineral de la classe dels sulfurs que pertany al grup de la melonita. Va ser anomenada en honor de la seva localitat tipus: vall del riu Kitka (Finlàndia).

## Característiques

La kitkaïta és un tel·lurur-selenur de fórmula química NiTeSe. Cristal·litza en el sistema trigonal en cristalls de fins a 5 mm. La seva duresa a l'escala de Mohs és 3,5.
Segons la classificació de Nickel-Strunz, la kitkaïta pertany a «02.EA: Sulfurs metàl·lics, M:S = 1:2, amb Cu, Ag, Au» juntament amb els següents minerals: silvanita, calaverita, kostovita, krennerita, berndtita, melonita, merenskyita, moncheïta, shuangfengita, sudovikovita, verbeekita, drysdal·lita, jordisita, molibdenita i tungstenita.

## Formació i jaciments

La kitkaïta va ser descoberta a la vall del riu Kitka, a Kuusamo (província d'Oulu, Ostrobòtnia del Nord, Finlàndia) en fissures estretes amb contingut de carbonats en albita. Es tracta de l'únic indret on ha estat descrita aquesta espècie mineral.

## Referències

* 1 2 3 «Kitkaite» (en anglès). Mindat. [Consulta: 7 novembre 2015].
* 1 2 «Kitkaïta» (en anglès). Handbook of Mineralogy. Arxivat de l'original el 3 de març 2021. [Consulta: 25 juny 2019].
# Metro de Taipei

El metro de Taipei, conegut com a Taipei Mass Rapid Transit (MRT), és un sistema de trànsit ràpid que serveix a les ciutats de Taipei i Nova Taipei a Taiwan. És un dels sistemes de trànsit ràpid més concorreguts del món.
El metro de Taipei va ser el metro de Taiwan. Es va decidir la construcció el 1986 i les obres van començar dos anys més tard. Va començar a operar el 28 de març de 1996. L'any 2000, 62 estacions i tres línies eren en servei. Durant els nou anys següents, el nombre de passatgers havia augmentat un 70%. Des del 2008, la xarxa s'ha ampliat fins a 131 estacions i el nombre de passatgers ha crescut un 96% més, el que en fa en un dels metros més concorreguts del món.
El Metro de Taipei és un dels sistemes de metro més cars construïts. Des que va començar les operacions el 1996, el metro ha reduirt el temps de viatge des d'un extrem a un altre de la ciutat de tres a menys d'una hora, i ha alleujat alguns dels problemes de trànsit de la ciutat. Va contribuir a la renovació urbana de molts barris, i ha augmentat el turisme a ciutats properes com Danshui.
Els habitants de la capital estimen el metro perquè va alleujar la congestió del trànsit a Taipei i les ciutats satèl·lits. El 2010 transportava més de vuit milions de viatges diaris.

## Referències

* ↑ «History» (en anglès), 01-08-2009. [Consulta: 20 desembre 2017].
* ↑ «Metro Logo» (en anglès), 27-11-2009. [Consulta: 20 desembre 2017].
* ↑ Lew, Alexander (October 15, 2007). «Taipei Subway Ranks as one of the Best». Wired.
* ↑ «Chronicles». Taipei Rapid Transit Corporation, 11-10-2010. Arxivat de l'original el 17 novembre 2011. [Consulta: 8 gener 2011].
* ↑ «Còpia arxivada» (en xinès). Arxivat de l'original el de febrer 22, 2014. [Consulta: 15 setembre 2018].
* ↑ «Traffic nightmares plague Taipei». The China Post, 20-09-2001 [Consulta: 30 juny 2010].
# Sèrie GeForce 200

La sèrie GeForce 200 és una sèrie d'unitats de processament de gràfics GeForce basades en Tesla desenvolupades per Nvidia.

## Arquitectura

La sèrie GeForce 200 va presentar la segona generació de Tesla (microarquitectura) de Nvidia, l'arquitectura d'ombres unificada de Nvidia; la primera actualització important des que es va introduir amb la sèrie GeForce 8.
La GeForce GTX 280 i la GTX 260 es basen en el mateix nucli de processador. Durant el procés de fabricació, els xips GTX es van agrupar i es van separar mitjançant proves de defectes de la funcionalitat lògica del nucli. Els que no compleixen l'especificació de maquinari GTX 280 es tornen a provar i es classifiquen com a GTX 260 (que s'especifica amb menys processadors de flux, menys ROP i un bus de memòria més estret).
A finals de 2008, Nvidia va tornar a llançar la GTX 260 amb 216 processadors de flux, davant dels 192. Efectivament, hi havia dues targetes GTX 260 en producció amb diferències de rendiment no trivials.
Les GPU de la sèrie GeForce 200 (GPU GT200a/b), excloent les GPU GeForce GTS 250 i GTS 240 (són GPU G92b més antigues), tenen suport de doble precisió per utilitzar-les en aplicacions GPGPU. Les GPU GT200 també tenen un rendiment millorat en l'ombrejat de la geometria.
A Agost 2018, the GT200 is the seventh largest commercial GPU ever constructed, consisting of 1.4 billion transistors covering a 576 mm² die surface area built on a 65 nm process. It is the fifth largest CMOS-logic chip that has been fabricated at the TSMC foundry. The GeForce 400 Series have since superseded the GT200 chips in transistor count, but the original GT200 dies still exceed the GF100 die size. It is larger than even the Kepler-based GK210 GPU used in the Tesla K80, which has 7.1 billion transistors on a 561 mm² die manufactured in 28 nm. The Ampere GA100 is currently the largest commercial GPU ever fabricated at 826 mm² with 54.2 billion transistors.
Nvidia va anunciar i llançar oficialment la versió minorista de les anteriors GeForce 210 (GT218 GPU) i GeForce GT 220 (GT216 GPU) només OEM el 12 d'octubre de 2009. Nvidia va anunciar i llançar oficialment la GeForce GT 240 (GT215 GPU) el 17 de novembre de 2009. Les noves GPU de 40 nm inclouen el nou maquinari descodificador PureVideo HD VP4, ja que les GPU GeForce 8 i 9 més antigues només tenen PureVideo HD VP2 o VP3 (G98). També admeten la capacitat de càlcul 1.2, mentre que les GPU GeForce 8 i 9 anteriors només admeten la capacitat de càlcul 1.1. Totes les GPU GT21x també contenen un processador d'àudio a l'interior i admeten sortida LPCM de 8 canals mitjançant HDMI.

## Referències

* ↑ «NVIDIA unveils the GeForce GTX 200 series» (en anglès). [Consulta: 14 gener 2024].
* ↑ Smith, Ryan. «NVIDIA Launches Tesla K80, GK210 GPU». AnandTech. [Consulta: 9 gener 2015].
* ↑ «NVIDIA Ampere Unleashed: NVIDIA Announces New GPU Architecture, A100 GPU, and Accelerator».
* ↑ published, Dave James «Nvidia's officially announced the three RTX 40-series Super cards, with either a $200 price cut or a decent performance boost» (en anglès). PC Gamer, 08-01-2024.
# Nim Li Punit

Nim Li Punit és un jaciment arqueològic de la cultura maia, corresponent al període clàssic mesoamericà. Es localitza en el Districte de Toledo (sud de Belize), a 40 quilòmetres de la ciutat de Punta Gorda. Nim Li Punit és coneguda també com a Big Hat. El nom del lloc prové de les paraules de l'idioma kekchí per a barret gran, i es refereix a l'elaborat tocat d'una estela esculpida que es trobà al lloc, la qual representa la imatge d'un antic cacic de la ciutat.
Nim Li Punit és un jaciment mitjà l'apogeu del qual va ocórrer entre els s. V i viii de la nostra era. Abasta diverses construccions organitzades al voltant de tres places, incloent algunes plataformes piramidals esglaonades. D'aquestes, la major té una alçada de 12,2 m. El lloc també conté algunes esteles amb retrats dels antics senyors de la ciutat. Moltes se'n troben inacabades, la qual cosa suggereix la suspensió sorprenent dels treballs escultòrics. El jaciment, prop de l'autopista sud de Belize, és obert al públic.

## Geografia i geologia

Nim Li Punit se situa en un avenc dels monts Maya, serralada que recorre l'oest de Belize i l'est del Petén guatemalenc. Els monts Maya i la seua selva tropical espessa dificulten el pas pel nord i l'est del lloc, i a això cal afegir la humitat provinent de la marjal, que és una constant de les terres baixes de la costa del mar Carib. Una zona pantanosa entre els rius Sarstoon i Temash es troba al sud de Nim Li Punit. L'accés a la zona arqueològica es realitza per un camí de terrasses de dos quilòmetres de longitud a partir de l'autorpista sud de Belize.
Els sòls de l'àrea són relativament fèrtils tenint en compte la mitjana de les terres tropicals. Això explica la capacitat del sud de Belize per permetre el desenvolupament d'assentaments humans de dimensions considerables com Nim Li Punit. Als llits dels corrents d'aigua que hi ha prop del llogaret és possible trobar gres, material amb què es construïren els edificis i esteles de l'antiga ciutat maia. Els monts Maya i els seus contraforts contenen fragments de la més antiga superfície d'Amèrica central. Aquests sediments del paleozoic emergiren fa prop de 200 milions d'anys en els períodes pensilvanià i permià.

## Referències

* ↑ Katherine M. Emmons et al., Cockscomb Basin Wildlife Sanctuary, Producciones de la Hamaca, Belize and Orang-utan Press, Gays Mills, Wisconsin, USA (1996)

## Vegeu també

* Civilització maia
* Mesoamèrica
* Història de Belize

## Enllaços externs

* Nim Li Punit Arxivat 2009-09-11 a Wayback Machine. en SouthernBelize.com.
* Nim Li Punit (Big Hat) en BelizeDiscover.com.
# Diwan (literatura)

Un diwan o divan (àrab: ديوان, dīwān; persa: ديوان, dīvān) és, en la literatura àrab, persa i otomana, un recull de poemes d'un sol autor, podent designar tant una selecció com l'obra completa d'un poeta. Es tracta d'un mot àrab provinent del persa dibir (‘escriptor’ o ‘escrivà’) que significava, en primera instància, ‘llista’ o ‘registre’.
A Occident el terme es va usar, a partir del Romanticisme, per designar col·leccions de poemes de tema exòtic, com ara West-östlicher Diwan (Divan occidental-oriental, 1819) de Goethe i Diván del Tamarit (1936) de García Lorca.

## Notes

* ↑ Alain Rey et al., Dictionnaire historique de la langue française, new ed. (Robert, 1995), vol. 1, p. 617.
* ↑ Cf. «Diwan (literatura)». Gran Enciclopèdia Catalana. Barcelona: Grup Enciclopèdia Catalana.

## Bibliografia

* François de Blois, "DĪVĀN" a Encyclopaedia Iranica
# Metro de Taixkent

El Metre de Taixkent (uzbek: Toshkent metropoliteni, rus: Ташкентский метрополитен) és el sistema de metro de la ciutat de Taixkent, capital de l'Uzbekistan. Va ser el primer sistema de metro en funcionament a l'Àsia central. Va ser el setè metro a construir-se a l'antiga URSS, inaugurant-se el 1977. La línia 2 té connexió amb l'Estació de ferrocarril de Taikent.

## Referències

* ↑ «ru:ОСНОВНЫЕ ТЕХНИКО-ЭКСПЛУАТАЦИОННЫЕ ХАРАКТЕРИСТИКИ МЕТРОПОЛИТЕНОВ ЗА 2019 ГОД.» (en rus). asmetro.ru. Международная Ассоциация "Метро" [International Association of Metros].
# PKP

PKP té els següents significats:
* Ferrocarrils Nacionals Polonesos (del seu nom en polonès Polskie Koleje Państwowe), empresa estatal de transport ferroviari de Polònia
* Comitè Polític Consultiu (del seu nom en polonès Polityczny Komitet Porozumiewawczy), braç polític de l'Estat Polonès Clandestí durant la Segona Guerra Mundial
* Partit Comunista de les Filipines - 1930 (del seu nom en tagal Partido Komunista ng Pilipinas), partit polític de les Filipines
* Partit Comunista de les Filipines (del seu nom en tagal Partido Komunista ng Pilipinas), partit polític de les Filipines
* Public Knowledge Project, iniciativa de difusió de la recerca amb seu al Canadà
* Metralladora PKP (del seu nom en rus Пулемёт Калашникова Пехотный, transliterat Pulemiot Kalaixnikova Pekhotnii), metralladora de propòsit general desenvolupada a Rússia